ચમત્‍કાર ચકાસણી કેન્‍દ્ર અમરેલીના પ્રમુખ શંભુભાઈ વાળાએ અંધશ્રઘ્‍ધા નિવારણ અંગે તાંત્રિક કે ઠગ લોકો કેવી રીતે સમાજને છેતરી પૈસા પડાવે છે. તેના પ્રાગોગિક નિદર્શનમાં હાથમાંથી કંડુ કાઢવું, કંકુ પગલા પાડવા, સળગતો અગ્નિ ખાવો, જીભમાં ત્રિશુળ આરપાર ઉતારવું, મોંમાથી હોજરી સુધી તલવાર ઉતારવી, ચોખામાંથી મારા બનાવવા, કાગળની ગરણીમાં નાખેલું દુધ ગાયબ કરવું, લોખંડની બેડી છૂટી પાડવી, દોરી કાપીને આખી કરી બતાવવી, નાળિયેરમાંથી ચૂંદડીઓ કાઢવી, છાલ અને દીટ સહિતના કેળામાંથી પતિકા કાઢી બતાવવા, અઘોર ઝોળીમાં 100ની એક નોટ નાખી 100 ની ર1 નોટ કાઢી બતાવવી, બોકસમાં નાખેલો પાસો ગુમ કરવો, સળગતો કાકડો શરીર ઉપર ફેરવવો અને મંત્રથી અગ્નિ પ્રગટ કરવો, આવા અનેક પ્રયોગોનું નિદર્શન કરી લોકોને વાકેફ કર્યા કે આવા એકાદ બે પ્રયોગ કરી લોકોને વિશ્‍વાસમાં લઈ ઠગ ધ્રતારા લોકો સમાજને છેતરી સૌનું અને કેટલાય રૂપિયા ડબલ કરી આપવાની લોભામણી લાલચમાં નાખી છેતરી જાય છે. તેમાંથી બચવા ઉપયોગ તમામ ચમત્‍કારો (પ્રયોગો) કેમ થયા તેની પૂરેપૂરી માહિતી આપવામાં આવી હતી. ભૂતપ્રેત, ગ્રહ નડતર, વળગાડ વિષે દાખલા, દલિલ સાથે સોસાયટીનાં રહિશોને વિસ્‍તાર પુર્વક સમજ આપવામાં આવી હતી. આવિષેની અંધશ્રઘ્‍ધાથી દુર રહેવાની હાંકલ કરી હતી. સર્પ વિષે પણ ગુજરાતમાં સર્પની જાતિ, કયાં-કયાં સાપ ઝેરી કે બિનઝેરી તેની લાક્ષણિકતા જણાવી હતી. અને સર્પ વિષે પ્રવર્તતી અંઘશ્રઘ્‍ધાને પણ દાખલા દલિલ સાથે સાચી સમજ આપવામાં આવી હતી. સને.1996થી શંભુભાઈ વાળાએ પત્રિકાઓ દ્વારા સર્પ ઉતારનારને રૂપિયા પ1000 એકાવન હજારનું ઈનમ પોતના છેલલા ડચકા સુધી જાહેર કરેલ છે. હજુ સુધી કોઈ સર્વ ઉતારનર આ ઈનામ લેવા આવવાનું નામ લેતા નથી. ઉપરોકત કાર્યક્રમ રાત્રિના 10 થી 1રઃ3ઢ સુધી યોજવામાં આવ્‍યો હતો. આ કાર્યક્રમથી સોસાયટીના ભાઈ- બહેનોને સમાજમાં રહેલી અંધશ્રઘ્‍ધામાંથી બહાર નીકળી ગયાનો જાણે અહેસાસ થયો હોય તેમ તમામના ચહેરાના ભાવ ઉપરથી જણાતું હતું. અંતમાં બાલમુકુંદનગર સોસાયટીના પ્રમુખ દિલીપભાઈ સાંગાણી, ભીખાભાઈ બારૈયા અને રાજુભાઈ ઉનડકટે ચમત્‍કાર ચકાસણી કેન્‍દ્ર અમરેલીના પ્રમુખ શંભુભાઈ વાળાનું ફુલહાર અને શાલ ઓઢાડી સન્‍માન કર્યુ હતું. કાર્યક્રમનું સંચાલન જીતુભાઈ ત્રિવેદીએ કર્યુ હતું.